Toshkentda shafqatsizlarcha kaltaklangan kar-soqov qiz aslida bu xonadonga qanday kelib qolganligi ma`lum qilindi (video)

xabaringiz bor bir necha kun avval ijtimoiy tarmoqlarda kar-soqov bo`lgan ayolga nisbatan shafqatsizlarcha munosabatda bo`layotganligi aks etgan video tarqalgan edi.
Ma`lum bo`lishicha, videodagi kar-soqov bo`lgan 24 yoshli Moxizoda V.ni Toshkentda yashovchi 28 yoshli Mumtozbegim D. o`zining Mirobod tumanidagi xonadonida yashovchi kar-saqov onasini qarab turishi uchun olib kelgan. 
Mumtozbegim D aytishiyaa, onasiga etarlicha e`tibor bermaganligi soqov qizga azob berishiga sabab bo`lgan.
Hozirda soqov qizga etkazilgan tan jarohatining og`irlik darajasini aniqlash uchun  sud-tibbiy ekspertiza tayinlangan.
Aslida Farg`ona viloyatining Qo`qon shahrida yashovchi 2-guruh nogironi Moxizoda bu uyga qanday kelib qolgan?
Uning ota-otasi qizini yo`qotib qo`yib, 10 kun davomida izlashadi. Toshkentga kelib Kar-saqovlar jamiyatiga ham murojaat qilishgan. Ammo ularning ojiz aqllari yo`qolganlarni topib berish ichki ishlar idoralarining vazifasi ekanligiga etmagan, shekilli.
Oradan kunlar o`tib saqov qiz ota-onasiga telegram orqali o`zi haqida xabar beradi. Qizni uyida saqlayotganlar uni o`g`liga unashtirib qo`yganliklarini ota-onasidan aytishib,  pasportini Toshkentga berib yuborishlarini so`rashadi. Ammo uy manzillarini berishmaydi. 
Soqov qizni qaltaklagan 28 yoshli Mumtozbegim aslida Andijon viloyatidan bo`lib, avval ham bir-nechta jinoyatlarni sodir etganligi uchun sudlangan.
Qizning homiladorligi bilan ma`lumotlarni qizning onasi rad etdi.
 24 yoshli Mohizoda V.ga shafqatsizlik qilinganligi fakti bo`yicha Mirobod tumani IIO FMB tergov bo`limi tomonidan O`zbekiston Respublikasi Jinoyat kodeksining 110 moddasi 2 qismi “v” bandi (Qiynash, ojiz ahvoldaligi aybdorga ayon bo`lgan shaxsga nisbatan sodir etilgan bo`lsa) bo`yicha jinoyat ishi qo`zg`atilgan.
Qo`shimcha tarzda ma`lum qilinishicha, mazkur jinoyatni sodir etganlikda gumonlanuvchi O`zbekiston Respublikasi Jinoyat-prosessual kodeksining 227 moddasiga asosan qo`lga olingan.
Bundan tashqari, Mirobod tumani IIO FMB xotin-qizlar masalalari bo`yicha inspektor tomonidan Mohizoda V.ga himoya orderi topshirildi.